Emma Blue 


Ghidul iubăreţilor 


Copyright 


Ghidul iubăreţilor / Emma Blue 
ISBN eBook ePUB 978-630-3 12-032-4 


Întreaga responsabilitate pentru conţinutul acestei cărţi aparţine autorului. 
Copyright 2023, Emma Blue 


Această carte este protejată de legea dreptului de autor. 
Carte distribuită de www.piatadecarte.net 

email: office@Wpiatadecarte.com.ro 

Comenzi la tel. 021 367 5228 // 0787 708 844 


Pentru solicitări de publicare va puteți adresa editurii, pe mail: 
edituraletras@piatadecarte.com.ro 

Editura Letras / www.letras.ro 

contact@letras.ro 


Cuprins 


Copyright 


Gânduri păcătoase 


Gânduri păcătoase 


Rămân cu gândul la prietenii mei şi la relaţia lor. Stau cu ochii în tavan şi 
încerc să-mi amintesc cam când am început să adun motivele care-i 
determină pe oamenii care formează un cuplu să experimenteze câte ceva 
din deliciile unei relaţii extraconjugale. Cam acum șapte ani? 


Ce naivă eram atunci! Cum puteam eu să cred că înşeli, doar dacă te 
îndrăgosteşti de altcineva şi nu ai curaj să-i spui partenerului, fie din prea 
multă bunătate, fie din teamă? Acum ştiu că partenerul poate fi înşelat la fel 
de bine şi cu și fără un motiv bine definit. Am aflat asta din realitate, din 
cărți, documentare şi filme. 


Daca eşti femeie poţi înşela pentru că: el se comporta prea urât ori prea 
frumos, s-a îndrăgostit de televizor, devine surdo-mut când intră în casă, are 
coşuri pe fund, nu-şi taie la timp unghiile de la picioare, nu-şi pune chiloţii 
purtaţi în coşul de rufe, îşi roade unghiile, cumpără cadouri neinspirate sau 
nu mai cumpăra deloc, luna de miere a fost un eşec şi se plânge mult când 
are guturai; nu-şi epilează testiculele, deşi i-ai spus cât e de important sau și 
le epilează, deşi pe tine te lasă indiferentă treaba asta; nu face sex la fel ca-n 
filme, deşi ai sperat că va învăţa o dată şi o dată, se balonează prea des sau a 
început să-şi sugă dinţii; nu mai are performanţe profesionale; în sfârşit, e1 1 
se năzăreşte că l-a găsit pe cel la care a visat toată viaţa. 


Bărbatul are şi el un set de motive: sânii n-au mai crescut deloc în ultima 
vreme, magnetismul sexual şi-a modificat polii, freza din zona inghinală 
nu-i pe gustul lui, sutienul nu se asortează cu chiloţii, nu geme frumos și 
nici la timp, a devenit frigidă după naştere, a început să râdă urât de ceva 
vreme, trage parturi la micul dejun, vrea sex exact în timpul meciurilor din 
Liga Campionilor, el vrea doar sex oral, în timp ce ea se face că nu înţelege, 
fata populară din liceu i-a dat o şansă la diva din ea or colega cea sexy de la 
serviciu i-a făcut o ofertă care nu poate fi refuzată; partenera n-a învăţat 
cum să îmbătrânească fără riduri şi asta-l obliga să râvnească la carnita 
tânără de ceva vreme şi parcă ceva îi spune că nu mai are timp de pierdut. 


Partenerul poate fi înşelat şi dacă obţine performanţe sexuale cu alţii şi tu 
nu eşti de acord. 


Poti să te culci cu altcineva şi fără să te incurci de vreunul din motivele 
astea, pentru că mai ai la îndemână şi altele, cum ar fi: din curiozitate, din 
plictiseală sau chiar din greşeală. 


E posibil să o faci şi pentru că ai băut peste măsură, ai încercat un drog 
nou sau nu mai al nici un pic de discernământ. 


Se poate să te simţi chiar obligat să o faci pentru că ţi-a intrat în cap ca 
trebuie să ai cât mai multi parteneri, altfel nu te poţi simţi om întreg. 


Daca esti un explorator, atunci nu-ţi vei găsi liniştea decât în momentul în 
care organele tale sexuale se vor uza complet, pentru că doar astfel vei avea 
sentimentul că n-ai trăit degeaba... 


Te poate împinge dracu” să-ţi înşeli partenerul doar pentru că tare te temi 
că va veni o zi în care, mai mult ca sigur te va înşela, şi te gândeşti să fii 
prevăzător. În felul ăsta măcar afli dacă e mai bine decât cu actualul, aşa 
cum bănuieşti. 


In fine, i-o iei înainte pentru că, nu de alta, dar chiar nu vrei să trăieşti cu 
regrete şi nerăzbunat. 


Poţi să faci nebunia de-a te arunca în braţele altui partener, chiar net 
inferior celui pe care-l ai deja, doar pentru că noul partener iti face intens 
curte şi pentru că te convinge, temporar, că eşti cel mai sexy om de pe 
Terra. Îţi spune că doar cu tine poate atinge extazul, iar tu vrei să-i 
demonstrezi că se pacaleste. Eşti încredinţat că poţi să-l aduci într-o stare, 
cu mult peste nivelul extazului şi pentru care ştii că nu s-a inventat încă o 
definiție. 


Dacă ai deja convingerea că eşti extrem de sexy şi că senzualitatea e un 
dar al tău, unic pe lumea asta, atunci nu mai ai nevoie de alt motiv. 


La urma urmei, poţi să înşeli pur şi simplu, pentru că aşa ai chef. 


lar dacă eşti un om cerebral, n-o să-ți pierzi vremea nascocind motive. 
Asta-i o treabă vrednică doar de cineva slab de înger care nu poate călca 
strâmb, deşi tare-şi mai doreşte, până cand nu reuşeşte să-l încarce pe 


partener cu toate defectele din lume, făcându-l atât de vinovat în ochii 
cunoscutilor încât, toţi să fie de acord că a meritat-o sau chiar a cerut-o. 


Daca ravnesti la statutul de vedetă, pentru ca-ti plac avantajele 
popularității şi iti dorești produse şi servicii de care să te bucuri $i pe care sa 
le prezinti lumii întregi, atunci ştii că inseland te vei bucura nu doar de mult 
succes, ci $i de multă toleranță din partea omenirii. 


Dacă esti o persoană competitivă, iti va fi peste puteri să suporţi 
amantlacurile prietenilor la care te raportezi $i pe care vrei să-i depasesti 
oricând și în orice. 


Când ai atins deja un anumit nivel financiar, este aproape exclus să nu 
faci asta. Vezi şi tu că adevărata prosperitate vine la pachet cu un partener 
ispititor şi necesar. Statutul potenţei financiare trebuie păstrat orice ar fi, 
chiar şi calcandu-ti pe suflet. 


Daca ai un partener pe care-l iubeşti foarte mult şi care vrea sex în grup, 
desi tu nu ai aplecări spre treaba asta, te vei sacrifica $1 vei încerca lucruri 
noi, din iubire şi respect pentru persoana iubită. 


Este posibil să fii tipul de persoană care nu poate spune nu niciodată sau 
care răspunde pozitiv la orice ofertă pentru care se insistă de două ori. 


Poate esti doar un om foarte curios $i, desi ceva iti spune că nu e bine, 
totuşi vrei să afli cum este, măcar o dată în viaţă. 


Vrei să promovezi şi crezi că ai descoperit metoda cea mai eficientă 
pentru asta sau tocmai ai fost promovat şi simţi cum cota ta de farmec a 
crescut o dată cu banii din cont. 


Eşti o persoană putred de bogată, ai îmbătrânit şi ai devenit şi foarte 
inteleapta. Acum ştii că nu-ţi mai pasă, pentru că nu mai ai nimic de pierdut. 


O faci pentru că nu poți să te decizi uşor. Pur si simplu iubeşti pe toată 
lumea şi ai devenit o persoană foarte generoasă în ofertele tale. Așa te-ai 
educat și doar asa te poţi suporta. 


Eşti foarte sigur că nu-ţi va ridica nimeni vreo statuie pentru fidelitate, iar 
asta te indigneaza suficient de mult, încât să te revolti făcând ceva 
necugetat. 


Nu-ţi mai plac unele lucruri din viaţa ta și vrei ceva schimbări care să 
alunge rutina. Alegi, astfel, întâmplător, ceva ce pare fermecător şi la 
îndemână. 


Ţi-a luat Dumnezeu mințile, temporar. 


Consideri că al doilea partener este cheia înțelegerii Universului, exact 
ce-ţi trebuie ca să-ți accepti mai uşor imperfectiunile şi viata. 


Adevăratele tale dorinţe nu s-au îndeplinit şi compensezi cu asta. Un alt 
partener nu te vindecă de eşecuri, dar te alină atât de bine! Recunostinta ta 
este pe măsura alinării. 


Crezi că este singura soluţie care te poate despăgubi de lipsa de pasiune a 
partenerului actual. Stă în firea lucrurilor să dai vina pe el, cine n-ar face 
asta? 


Doar asa ai învăţat să te simţi viu şi plin de energie. 


Adori să fii o persoană care poate fermeca oricând, pe oricine. Doar așa 
te simți cu adevărat împlinită. 


Partenerul este prea ocupat să aducă prosperitatea in familie $i tu ai prea 
mult timp liber. Singurătatea este principala vinovată. 


Esti un om foarte echilibrat şi cu mult discernământ, însă, cum nimeni nu 
este perfect, îți accepti scurtele perioade de slăbiciune care apar din doi în 
doi ani sau chiar din deceniu în deceniu. 


Asa te-ai născut tu şi iti accepti această imperfecţiune care te obliga să fii 
fericit doar când ai doi parteneri în același timp, unul stabil si altul variabil. 


Eşti atât de fascinat de noutate, încât ideea unui singur partener vechi te 
copleseste si te baga în depresie. Faci ce faci doar pentru ca-ti place sa 
trăieşti în armonie cu valorile tale, să te bucuri de viata şi să-ţi păstrezi 
sănătatea mintală. 


Poate că te numeri printre cei care sunt copleșiți de numărul mare de 
oferte si oricât de dur şi intransigent te ştii, tot te vei simţi obligat să accepti 
din când în când măcar una, ca să-ți poţi păstra părerea de om bun despre 
tine. 


Oricate reuşite ai în viata, tot nu poţi să-ţi consolidezi o stimă de sine 
stătătoare. Partenerii multipli iti sunt necesari pentru confirmarea valorii 


personale şi ca să scapi de sentimentul coplesitor de nesiguranţă. E de 
înţeles. 


Te simţi un om al secolului tău sau chiar al viitorului. Vrei să trăieşti în 
conformitate cu standardele actuale, lipsite de inhibitii de prost gust şi total 
inutile. 


Faci parte dintr-un grup de elită, unde lipsa amantului este un minus care 
te împiedică să ajungi în vârful ierarhiei. Te sacrifici. 


Habar n-ai de ce vrei încă un partener, dar din moment ce aproape toţi din 
jurul tău au asa ceva, te simţi şi tu obligat să-i urmezi. Din respect pentru ei, 
desigur. Avantajele vor veni în timp, ştii asta. 


Toţi ne bazăm pe anumite calităţi in viata, unii pe creativitate, alții pe 
forța fizică, tu pe anumite organe care-ţi funcționează excesiv de bine. In 
sfârşit, ai ocazia să dai înapoi acestei lumi multe bucurii şi satisfacţii, ceva 
din ce ştii să faci cel mai bine. Eşti un om recunoscător şi generos. 


Poate hormonii tăi au luat-o razna şi în loc sa te duci la doctor, cauţi 
alinare prin unele paturi, altele decât cele de spital. Asa ai crezut că obţii 
vindecare şi scăpare. 


Cineva de încredere te-a sfătuit să faci asta. Tu nu voiai, dar te-ai lăsat 
convins să încerci şi acest leac nou. Cine n-a fost naiv măcar o dată în 
viata? 


Ai fost primul din clasă şi de curând ai cunoscut un terapeut de tip nou 
care promovează metode vindecătoare și aducătoare de prosperitate, doar 
dacă încerci satisfacţii sexuale aparte cu alti parteneri. Dorinţa de-a fi 
primul într-un domeniu a ajutat atâta lume de-a lungul timpului $i tu știi 
asta încă din clasele primare. 


Poate camera în care ai fost cazat nu era încălzită şi ai găsit un partener 
care să te ajute să treci cu bine peste o noapte friguroasă. E vorba de o 
necesitate aici. 


E posibil ca un prieten care are încredere deplină în tine, să te fi rugat să 
al grijă de soția lui cât timp e plecat din tara. Nu e vina ta pentru că ai 
devenit un om atât de săritor. lar dacă ai fost şi rugat, chiar eşti absolvit de 
orice vină. 


Dacă vecinul tău se plânge de indiferența soției sale, n-o să te condamne 
nimeni dacă-l alini așa cum numai tu știi. Vecinul chiar este un om bun şi nu 
merită să fie ignorat. Nobletea ta este adorabilă. 


Credinţa că cel puţin doi parteneri pot oferi, cât de cât, o viaţa 
sentimentală normală si relativ satisfăcătoare va fi un motiv excelent pentru 
a continua ce ai început. 


Ai îmbătrânit şi ai nevoie de validări noi. Vrei să ştii sigur dacă, în afara 
de partenerul tău stabil, care te iubește încă, mai există şi altcineva care ar 
putea să te iubească şi la vârsta asta ingrată. Adevărul te va elibera. 


Te-ai îndrăgostit de soția vărului sau de soţul verișoarei. Acum chiar ai un 
motiv bun să-ți ajuţi rudele, chiar și pe cele care nu-ți plac deloc. 


Ai o minte deschisă şi echilibrată şi crezi că e corect să iti dorești atât 
satisfacţii sentimentale, cât şi materiale. Nu e vina ta pentru că partenerul 
actual nu le poate oferi pe amândouă. 


Citesti mult şi ai aflat că cei din generaţiile vechi insufleteau viata 
amoroasă a cuplului prin schimbarea temporara a partenerei. Este absolut 
remarcabil felul în care ştiu să alegi cele mai potrivite idei, de la fiecare 
generaţie. 


Poate ai devenit o persoană supărăcioasa şi-l pedepsesti pe şeful tau 
furându-i iubita sau îl pedepsesti pe soţul tău fermecându-l pe şeful lui. 
Până la urmă oferi doar iubire, din marinimie. 


Iti place mult să dansezi şi o petrecere pe cinste înseamnă să te 
pricopsesti si cu un nou partener. Deşi pare riscant, totuși, ideea de-a muri 
în patul tău ti se pare de-a dreptul respingătoare sau chiar rusinoasa. 


Mama ta te-a învăţat să apreciezi $i să tratezi femeile ca pe nişte flori. 
Acum ai o grădina cu cele mai frumoase exemplare. Grădinăritul e doar un 
hobby inocent, relaxant şi terapeutic. 


Pur şi simplu ai apucături de infractor şi vrei neapărat să furi de la altul 
ceva ce vrei $i tu, dar nu poţi obține altfel. 


Ai o meserie care promovează frumuseţea, esti dependent de adrenalină 
sau iti place să lucrezi sub acoperire. 


Esti un om sincer şi un prieten de nădejde. Cauţi parteneri noi doar pentru 
că vrei să ai ce să le povestesti amicilor tăi care te consideră un model 
inspirational. Nu-ţi place să dezamagesti pe nimeni $i nu vrei să pierzi o 
reputație câştigată cu atâta trudă. 


Poate iti doreşti să intri în Cartea Recordurilor şi să-i depasesti pe cei mai 
renumiți seducători ai lumii. Chiar daca nu mai poţi fi un pionier, tot vei fi 
admirat pentru temeritatea ta. 


Este posibil să fii o persoană care chiar vrea să verifice eficienţa 
mijloacelor contraceptive descoperite până în prezent. E remarcabilă dorinţa 
ta de a ajuta ştiinţa. 


Ti se pare convenabil să ai o amantă sau chiar mai multe, cat timp 
partenera ta inocentă şi iubitoare nu află. E de la sine înţeles ca, dacă nu 
află, e ca şi cum nu s-ar întâmpla. Totuși, dacă peste ani, partenera ta va 
face aceeaşi poznă şi îşi va găsi un ibovnic, asta o să te supere foarte tare $1 
pentru că te înșală și pentru că ai aflat. 


Ce fel de inimă ar putea avea cineva ca să-ţi ceară să o ierți $1 pe ea, exact 
cu aceeaşi indulgență cu care te iertai pe tine, în anii tinereții? Doamne 
Dumnezeule, e strigător la cer! Chiar nu vede nimeni că e vorba de o altă 
situație aici, că nu e nicio asemănare, că e un supliciu? 


Viaţa nu e doar capricioasă, ci şi nedreaptă câteodată. 
Iti plac vorbele de duh, iar cea care te-a informat că sexul este aspirina 


săracului, te inspira să cauţi leacul $i prin alte dormitoare. Nu ai idee de ce 
racesti atât de des şi nici nu esti vinovat pentru răspândirea pandemuilor. 


Esti o persoană calculată şi cu principii stabile în comunitatea ta, aşa că te 
abati de la calea dreaptă, călcând strâmb, doar peste hotare. Până la urmă, 
câți oameni obțin slujbe bine plătite care presupun $i multe drumuri in 
străinătate? Te numeri printre norocoşii planetei și tu ştii să fii recunoscător 
cerului pentru asta. 


Ti s-a urât cu binele. 


Te laşi coplesit de neputinta de-a ignora o femeie frumoasă. 


Ideea pe care o promovezi — nu mă pot abtine — te salvează de orice 
acuzaţie şi te face şi simpatic în ochii cunoscutilor tăi, putin invidiosi, dar 
foarte toleranti fata de încântătoarea ta sensibilitate la frumos. 


Iti cauţi o soție şi toate cele care ti se lipesc de suflet sunt în mod 
paradoxal soțiile altor bărbaţi. Nu mergi câine surd la vânătoare. Tu ştii 
exact în ce cămine să găsești vânatul. 


Esti doar un om deosebit de iubitor. Alungi partea amară a vieții, 
promovând iubirea prin lume, prin dedulciri constante. Te dedulcesti doar 
vara, cu discreţie, şi numai în vacanțe. Oricine ar fi înduioşat de inocenta ta. 


Ai o meserie care arunca asupra ta bănuieli dintre cele mai bizare. Când 
nedrepte, când corecte. Dacă ești expert în sexologie, asta nu înseamnă că 
faci tot ce-i înveţi pe alții. Tu chiar ştii să alegi și ai şi cea mai buna 
acoperire. Cum să acuzi un om pe care-ţi vine doar să-l feliciti? 


Umbli numai cu soţii altor femei, pentru că vrei să te răzbuni pe ele. Din 
cauza lor, cei mai buni bărbaţi nu mai sunt liberi. 


Ai perfecționat ideea de împrumut ducând-o pe culmi noi şi nebănuite. 
Tu ai descoperit că se poate împrumuta absolut orice. Chiar şi un om. 
Numai dacă e frumoasă și vecinul nu-i acasă. Nu oricine poate fi atât de 
inovator. 


Eşti atât de frumoasă, încât nu poţi tolera şi existenţa altora, la fel de 
fermecătoare. Vei cuceri partenerul altei femei, doar ca să-ţi demonstrezi ca 
esti mai seducătoare decât ea. Cum reusesti să ai dreptate de fiecare data? 


Ai aflat că partenera ta te înşală şi te revolti căutând o altă doamnă, mai 
potrivită. E foarte bine pentru tine că ai găsit ce căutai. Însă cel mai bun 
lucru care ti se întâmplă e că n-o să afli niciodată că actuala doamnă a fost 
părăsită din acelaşi motiv pentru care ai intrat tu în revoltă. Unele adevăruri 
chiar nu sunt necesare. 


Cam din cinci în cinci ani iti permiti luxul să dai vina pe crizele vârstei. 
Nu-i treaba nimănui să te întrebe de ce ai crize cincinale. Numai tu ştii cât 
de greu este să le indesesti ca să devină lunare! 


Ai descoperit de curând că păcătuirea cu gândul e la fel de vinovată 
precum fapta păcătoasă. In sfârşit — slavă Domnului! — poţi trece direct la 
fapte fără acel acut sentiment de vinovăţie care te chinuia înainte de 


iluminare. Te simţi complet eliberat şi e firesc, deoarece cunoașterea are şi 
acest dar. 


Vrei să te indrepti şi hotarasti să-l inlocuiesti pe bărbatul însurat cu alta, 
cu unul necăsătorit şi liber pentru tine. Nu e vina ta pentru că noul iubit isi 
ascunde cu dibăcie atât căsătoria, cât şi amanta stabilă. Așadar, fără să ştii, 
vei renunţa la statutul de amantă de rangul întâi, pentru a deveni cu bucurie 
si nerăbdare o amantă de rangul doi. 


Este posibil să te pricopsesti cu alt partener, nu pentru că ai căutat, ci 
pentru că ti s-a întâmplat. Doar hazardul face să fie mai tânără decât tine cu 
25 de ani. 


Totuşi, nu diferenţa de vârstă te bagă în belele. Iubita mai tânără chiar ştie 
să-ţi pretuiasca inteligența, meritele, farmecul personal şi umorul, cu 
adevărat şi într-un mod unic şi fermecător. 


Si soția ta te admiră, însă, de când ai devenit milionar, parcă banu tai se 
bucura şi ei de o mare considerație din partea nevestei. Cum să nu apreciezi 
la splendida ta iubită faptul că nu dă nicio importanţă banilor? De asta nici 
nu-şi risipește timpul şi tinereţea câștigându-i $i nici nu aruncă banii primiţi 
de la tine pe haine. Adevărul e că arată demential fără ele. 


Norocul tău că ai aflat că-i plac maşinile puternice și vilele bine făcute. 
Slavă Domnului, acum chiar ştii cu ce fel de cadou să o surprinzi de ziua ei. 


Esti doar o persoană chinuită de probleme lombare si care merge la masaj 
de două ori pe săptămână. E meritul tau dacă ai bani şi-ţi permiti o plată 
suplimentară pentru un masaj total, pentru absolut fiecare milimetru al 
corpului tău. Toată lumea ştie cât de benefice sunt masajele, iar tu chiar mai 
bine decât oricine. 


Iti place să-ţi păstrezi sănătatea şi-ţi desăvârșești frumuseţea corpului 
mergând la sală. Acum corpul tău arată atât de bine, încât ţi-e drag si tie de 
el. E firesc să le placa si altora să te admire sau să te atingă. Faci excepții şi- 
i tolerezi şi pe admiratorii rataciti prin alte cupluri. Nu orice om frumos 
poate fi şi generos. 


Nu ai toate tiglele pe casă şi știi asta. Acum ai găsit pe cineva care să ti le 
pună, iar specialistul în acoperișuri te-a scutit de plată oferindu-ti inima lui. 


Habar nu ai cum ai ajuns în situația asta, mai ales ca ani de zile i-ai 
blamat pe toți cei care o dădeau în bară. Cum poate cineva să descrie 
motivul tău, când tu eşti primul şi cel mai mare nedumerit? 


Decât să ajungi să te dispretuiesti, mai bine iti extinzi granițele tolerantei, 
atât fata de tine, cât şi fata de ceilalți. O greşeală, oricât ar fi ea de blamata, 
nu va anula toate lucrurile bune pe care le-ai făcut până acum. Cunoaşterea 
si bunăvoința ne eliberează pe toți, aproape oricând şi cam în orice situație. 


Totuşi, cele mai nerealiste motive sunt, de departe, cele din filme. 


Mă gândesc apoi la cel mai frecvent tipar cinematografic: n-are nicio 
importanţă cine-i înşelat, femeia sau bărbatul, însă cel care va înşela e 
motivat foarte bine de către regizor. Partenerul ispititor e din imediata 
apropiere: coleg de serviciu, prieten sau vecin; e al naibii de fermecător, n- 
al cum să-i rezisti, iar calităţile lui sunt atât de multe, încât mă mir de 
fiecare dată că le poate avea un singur om. 


Cel care urmează a fi înşelat musteste de defecte, iar dacă o fi având şi 
calități, Dumnezeu mai ştie, pentru că regizorul are mare grijă să le ascundă 
cu dibăcie. 

În acest caz, monstrul e ucis cu violenţă sau băgat în puşcărie. Ca 
spectator, imbratisezi imediat destinul celui înşelat; la cat de nenorocit era, 
nu merita altceva, nemernicul naibii! Ai aşa o ciudă pe el, încât puşcăria ţi 
se pare o idee prea blândă sau o greşeală de regie. Doar când e scos de tot 
din film te mai linişteşti şi tu. 


Dacă totuşi, în marea lui mărinimie, regizorul, îi atribuie vreo calitate 
încornoratului, atunci sigur 1 se pregăteşte o altă variantă de excludere din 
cuplu: moartea printr-un accident stupid; eveniment foarte convenabil si de 
dorit pentru noii iubiţi, cărora chiar nu le rămâne altceva de făcut, decât să 
se iubească nestingheriti. 


Ca spectator accepti cu mult firesc şi varianta aceasta care a venit aşa, ca 
de la sine. Accidentul e văzut ca o pedeapsă divină şi, dacă nu venea mai 
repede, trebuia provocat cumva. Cei care rămân în viaţă sunt, fără discuţie, 
făcuţi unul pentru altul; se vede de la o posta! 


Spectatorul rămâne cu gura căscată, tânjind și el, în strafundul sufletului 
său, ca măcar o dată în viaţă să fie şi el mistuit de focul unei astfel de 


pasiuni. Până atunci, acceptă fără elan, imbratisarea lipsită de vlagă a 
omului de alături, frânt de oboseală şi măcinat de aceleaşi gânduri. 


Totuşi, nu înţeleg de ce regizorul ţine cu tot dinadinsul, să mă convingă 
de faptul că pot trăi o pasiune puternică, numai şi numai dacă am deja o 
relaţie statornică. Regizorii nu-mi dau de ales. În calitatea mea de spectator 
candid nu-mi rămâne decât să accept că nu-i posibil să trăiesc o pasiune 
nimicitoare cu cel pe care l-am ales pentru o relaţie stabilă. N-a mai văzut 
nimeni aşa ceva la cinema, ce naiba? 


Dacă totuşi mă macină tare dorinţa de-a mă arunca visceral într-o relație 
care să-mi fiarbă măruntaiele, să-mi pună inima pe frigare și tălpile pe jarul 
unei pasiuni mistuitoare, atunci tot ce am de făcut e să mă apuc de căutat cu 
ardoare şi ambiţie un partener senzațional în imediata vecinătate... Ar fi de 
preferat ca partenerul fatal să facă parte din primii 100 cei mai sexy oameni 
ai lumii; trebuie cumva să demonstrez cunoscutilor, că n-aveam cum să-l 
rezist, deşi numai eu ştiu cât m-am canonit ca să mi-l scot din minte. 


Si încă ceva: nu trebuie să-mi placa doar mie, trebuie să fie râvnit de 
toate, dar el să nu aibă ochi decât pentru mine. 


Toate astea doar dacă am deja un partener de ceva vreme. E o condiție 
indispensabilă. N-are rost să mă apuc să-mi caut alt partener după ce o rup 
cu actualul. Dacă fac asta, n-o să mă aleg cu altceva decât tot cu o relaţie de 
lungă durată, şi deja regizorii au demonstrat că în asemenea condiții nu se 
poate naşte o iubire focoasă care să mă facă din om neom. 


Adevărul este că un film din ăsta îţi poate transforma creierii în calti. 


Culmea e că în viaţa reală, un partener abandonat sau doar înşelat, poate 
deveni în scurt timp obiectul unei pasiuni devastatoare şi de nestăvilit 
pentru un altul, dintr-un alt cuplu, în care viata sexuală îşi pusese pirostriile. 
Ultima concluzie la care m-a dus firul gândurilor mă intrigă un pic şi pe 
mine, aşa că mai poposesc un pic asupra ei încercând o nouă abordare, 
pentru o mai bună clarificare. 


Cu alte cuvinte, îmi spun eu, un partener dintr-un cuplu care nu mai este 
solicitat din punct de vedere sexual si care-şi foloseşte organele genitale 
doar pentru a urina poate deveni peste noapte omul care a fost aşteptat toată 


viaţa de către un altul şi se va metamorfoza rapid într-o maşină infernală de 
făcut sex. 


Da, da. Aşa este. Ce naiba, doar am văzut asta de atâtea ori... Mă rog, n- 
am văzut-o, doar am auzit-o. 


Eu sigur am să trăiesc pasiunea vieţii mele cu un bărbat fantastic, fără 
discuţie, şi o să am mare grijă să nu trec cu tancul peste inima altuia. Ştiu și 
cum să fentez soarta şi să sparg tiparul: o să caut direct amantul. 


